laion/Wikipedia-Exotic huggingface dataset:
ტეტიშერი

ტეტიშერი — ძველი ეგვიპტის დედოფალი. ტაა I-ის მეუღლე, ტაა II-ის დედა და კამოსისა და იაჰმეს I-ის ბებია. ტეტიშერი ზოგადად მცირე აღნაგობის ქალია, წინ წამოსული კბილებით. ეს დამახასიათებელი თვისება აქვს ყველა მის დინასტიის შთამომავლებს. ტეტიშერი ატარებდა ტიტულს „მეფის მთავარი ცოლი“. მისი შვილები ტაა II და გოგო იახოტეპი გახდნენ XVIII დინასტიის პირველი მმართველის. იაჰმეს I-ის მშობლები. ტეტიშერის შვილიშვილმა ბრძანა დაედგათ მისი სტელა რომელზეც წარწერა იყო: ტეტიშერი ზის დიდებულ პოზაში კვერთხით ხელში. შვილიშილმა ბებიასათვის შექმნა პირამიდა ბაღითა და ტბით გარშემორტყმული. მაგრამ იგი დაკრძალეს თებეში საოჯახო სამარხში. მისი მუმია ნაპოვნი იყო დეირ-ელ-ბაჰრში. ტეტიშერი იყო თებეს ეროვნულ-გამანთავისუფლებელი მოძრაობის ერთ-ერთი ლიდერი და აქტიურად მონაწილეობდა ეგვიპტიდან ჰიქსოსების განდევნაში. სწორედ ტეტიშერი ითვლება იმ დედოფლად რომელმაც პირველმა დაამტკიცა სამეფო კარზე ძლიერი ქალის ხელისუფლება. რამაც საბოლოო ჯამში დედოფალ ჰატშეფსუტის წარმატებული მართვა გამოიწვია. Dodson, Hilton, The Complete Royal Families of Ancient Egypt, 2004 Porter and Moss, Topographical Bibliography of Ancient Egyptian Hieroglyphic Texts, Statues, Reliefs and Paintings, Volume V. Upper Egypt: Sites. (1st ed.) 2004
აანა

აანა (სამოური ენა — A'ana) — სამოას ადმინისტრაციული ოლქი. მდებარეობს კუნძულ უპოლუს დასავლეთ ნაწილში, აქვს მცირე ექსკლავი (სოფელი სატუიმალუფილუფი), რომელიც გარშემორტყმულია აიგა-ი-ლე-ტაის ოლქით. ოლქის ფართობია — 193 კმ², მოსახლეობა 21 769 ადამიანი (2011 წელი). ადმინისტრაციული ცენტრი — სოფელი ლეულუმოეგა. აანას უზენაეს ტიტულს ჰქვია ტუი აანა. ტიტული ენიჭება ფალეონოს ბელადების მიერ (ექვსთა სახლი) ლეულუმოეგაში. აანის ტრადიციული პარლამენტია — ფალე აანა, რომელიც სხდომებს ატარებს ნოფოალიაში ან ლეულუმოეგაში. ისტორიულად, ტონგელთა შემოჭრამდე, აანას ოლქი იყო სამოაში ერთ-ერთი წამყვანი. ტონგელთა ოკუპაციის დროს აანამ და ატუამ დაკარგეს საკუთარი გავლენა. მაგრამ ტონგელთა განდევნის შემდეგ მათი გავლენა აღდგა. საბოლოოს აანას პოზიციებმა გავლენა დაკარგეს XIX საუკუნეში. ↑ მოსახლეობის აღწერა (2011 წელი) City Population
ტიია

ტიია (ძვ. წ. 1398- 1338 წწ.) — ეგვიპტის ფარაონის ამენჰოტეპ III-ის მთავარი მეუღლე, მან დიდი ზეგავლენა მოახდინა თავის შვილზე ამენჰოტეპ IV-ზე, რომელმაც მნიშვნელოვანი როლი შეასრულა ძველი ეგვიპტის რელიგიურ ცხოვრებაში. ითვლება რომ ტიია არ ეკუთვნის სამეფო ოჯახს, მაგრამ ხანდახან მის დედას მოიხსენიებენ, როგორც დედოფალ იაჰმე-ნეფერტარის შთამომავალს. ტიიას მამის იუიას წარმოშობა არ არის ცნობილი, რაც ცალკეულ ეგვიპტოლოგებს აძლევს საფუძველს იმსჯელონ მის სემიტურ წარმოშობაზე. ზოგიერთ ცნობარებში მიუთთებენ, რომ იუია იყო წარმოშობით ეგვიპტის ქალაქიდან ახნინიდან, ანუ ზემო ეგვიპტიდან. ამენხოტეპ III ცოლად შეირთო ტიია, მემკვიდრე ორი წლის შემდეგ ეყოლათ. ამენხოტეპ III-ს და ტიიას ჰყავდათ ექვსი შვილი ერთ-ერთი მათგანი იყო ეხნატონი (ამენჰოტეპ IV) , რომელიც ძვ. წ. 1364 წელს გახდა ფარაონი და დაამკვიდრა ატონის კულტი. ზოგიერთი შემონახული ცნობარიდან შეიძლება გამოვიტანოთ დასკვნა რომ ტიიას დიდი ზეგავლენა ჰქონდა თავისი მეუღლის სამეფო ტახტზე, ის აქტიურად მონაწილეობდა არა მხოლოდ ქვეყნის საზოგადოებრივ და პოლიტიკურ ცხოვრეაბში არამედ აქტიურად მონაწილეობდა დღეობებზე და ცერემონიალებზე, ყოველთვის თან დაჰყვებოდა თავის მეუღლეს მთელი ქვეყნის მასშტაბით და იგი ესწრებოდა სახელმწიფო ღონისძიებებს და დიდებულები აქებდნენ მას. შემორჩენილია წერილი რომელსაც მითანის მეფე თუშრათა ამენხოტეპ IV-ს წერდა. წერილი ადასტურებს, რომ ტიია დიდ როლს ასრულებდა ამენჰოტეპ III-ის პოლიტიკაში. დედოფლის ძალა განსაკუთრებით ნათლად გამოვნილდა როდესაც მან დაიწყო საკუთარი აკლდამის მშენებლობა, დღევანდელი სუდანის ტერიტორიაზე. ის ხელმძღვანელობდა აკლდამის მშენებლობის პროცესს, მან ააღორძინა სამეფო მმართველობა ტრადიციული მეთოდებით - ააშენა ახალი ტაძარი. სავარაუდოდ, თავდაპირველად ტიია დაკრძალეს ეხნატონის სამარხში, რომელიც მდებარეობს ახეტატონში. დამარხულია შვილთან ეხნატოთან და შვილიშვილთან მაკეტეტონთან ერთად. ატონის კულტის დამხობის შემდეგ მეფის მუმიები გამოიტანეს ახეტატონიდან და გადაასვენეს მეფეთა ველზე საფლავი KV55. იქ აღმოაჩინეს ნაწერები რომელიც ეკუთვნოდა ტიიას მოოქროვილი გამოსახულებით. მუმიის ფრანგმენტები თავდაპირველად ეგონათ ქალის ხოლო შემდეგ იქნა გამოკვლეული და აღმოჩნდა მამაკაცის. ტიიას მუმიის იდენტიფიცირება დნმ-ის მეთოდით 2010 წლის თებერვალში მოახდინეს. ტიიას მუმია ჯერ არ გამოკვლეული რძლის გვერდითაა ჩასვენებული, რომელიც ეხნატონის ცოლია. სამარხი საკმაოდ დაზიანებულია მძარცველების მიერ და სწორედ ამ სამარხშია დამარხული ტიიას ქმარი ამენჰოტეპ III. ვიკისაწყობში არის გვერდი თემაზე: ტიია Dodson, Aidan; Hilton, Dyan (2004). The Complete Royal Families of Ancient Egypt. London: Thames & Hudson. ISBN 978-0-500-05128-3.  O'Connor, David; Cline, Eric H. (1998). Amenhotep III: Perspectives on His Reign. Ann Arbor: University of Michigan Press. ISBN 978-0-472-08833-1.  Tyldesley, Joyce (2006). Chronicle of the Queens of Egypt. London: Thames & Hudson. ISBN 978-0-500-05145-0.
სნუკერისტების ოფიციალური რეიტინგი 2011-2012 წლების სეზონზე

სნუკერისტების ოფიციალური რეიტინგი 2011-2012 წლების სეზონზე წარმოადგენს სნუკერისტების მიერ სეზონის განმავლობაში დაგროვებული რეიტინგული ქულების ჯამს. რეიტინგი კრის ტერნერის არქივში დაარქივებული 2011-04-14 საიტზე Wayback Machine. (ინგლისური) ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 წინა სეზონის შედეგების მიხედვით მეინ-ტურში მოხვედრილ მოთამაშეებს დამატებითი ქულები ერიცხებათ.
აიგა-ი-ლე-ტაი

აიგა-ი-ლე-ტაი (სამოური ენა — Aiga-i-le-Tai) — სამოას ადმინისტრაციული ოლქი. მდებარეობს კუნძულ უპოლუს დასავლეთ ნაწილში, მასში ასევე შედის სამი მომცრო კუნძული აპოლიმას სრუტეში — მანონო, აპოლიმა და დაუსახლებელი ნუულოპა. აანას ოლქის მომცრო ექსკლავი — სოფელი სატუიმალუფილუფი გარშემორტყმულია აიგა-ი-ლე-ტაის ოლქის ტერიტორიით. ოლქის ადმინისტრაციული ცენტრია — სოფელი მულიფანუა. ოლქის ფართობი სულ შეადგენს 27 კმ²-ს, ეს ყველაზე პატარა ოლქია სამოაში. ოლქის მოსახლეობა 2011 წლის მონაცემებით შეადგენს — 5050 ადამიანს. ოლქის უზენაესი ბელადი ატარებს ლეიატაუას ტიტულს. ოლქის ტერიტორიაზე ასევე ცხოვრობს მალიეტოას კლანის ნაწილი (ძირითადი ნაწილი ცხოვრობს ტუამასაგას ოლქში), ამიტომ მანონოს უხუცესების აზრი აუცილებლად გაითვალისწინება მალიეტოას უზენაესი ბელადის არჩევისას (ტუამასაგას უზენაესი ტიტული). ისტორიულად მანონოს და აპოლიმას საზღვაო ფლოტი დიდ როლს თამაშობდა ადგილობრივი კლანების პირველობისათვის ბრძოლაში. მულიფანუადან, რომელიც კუნძულ უპოლუზე მნიშვნელობით მეორე პორტია — დადის ბორანი, რომელიც ერთმანეთთან აკავშირებს კუნძულებს უპოლუს და სავაის. ↑ მოსახლეობის აღწერა (2011 წელი) City Population
ატუა

ატუა (სამოური ენა — Atua) — სამოას ყველაზე ძველი ადმინისტრაციული ოლქი — თავის დროზე ის მოიცავდა უპოლუს და სავაის, მაგრამ დღეისათვის მოიცავს მხოლოდ კუნძულ უპოლუს აღმოსავლეთის ნახევრის დიდ ნაწილს. ოლქის ფართობია — 413 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 21 928 ადამიანს. ოლქის ადმინისტრაციული ცენტრია — სოფელი ლუფილუფი. ოლქის უზენაესი ბელადი ატარებს ტუი ატუას ტიტულს და მას ირჩევს ცხრათა სახლი (ფალეივა) სოფელ ლუფილუფიში. ამასთან ითვალისწინება სოფელ სოლოსოლოს და კუნძულ ალეიპატას ორი მატუას (ბელადი) — ტაფუას და ფუატაგას უხუცესთა აზრები. ტაფუა — ალეიპატა-იტუპა-ი-ლალოს (ქვემო ალეიპატა) ბელადია, ხოლო ფუატაგა — ალეიპატა-იტუპა-ი-ლუგას (ზემო ალეიპატა) ბელადი. ტუი ატუა ირჩევა ორიდან ერთი ატუანელი სამეფო კლანის — სალევალასის და საფენუნუვაოს წარმომადგენელიდან. ამ კლანების ნათესაური კავშირი იწყება პირველი ტატაიფიდან — სალამასინას დედოფლიდან. ტუი ატუას ტიტული — ერთ-ერთი ყველაზე ძველია სამოაში, რომლის წარმოშობა იწყება ტაგალოალაგის მეფეებისგან. ↑ მოსახლეობის აღწერა (2011 წელი) City Population
გიული ჩოხელი

გიული ჩოხელი (დ. 12 თებერვალი, 1935, თბილისი) — ქართველი მომღერალი, საბჭოთა კავშირში პირველი ჯაზ-მომღერალი ქალი, საქართველოს სსრ დამსახურებული არტისტი (1967), ხელოვნების ქურუმის ჯილდოს მფლობელი (2015), თბილისის საპატიო მოქალაქე (2018). გიული ჩოხელი დაიბადა 1935 წლის 12 თებერვალს, თბილისში. ჩოხელის სასიმღერო კარიერა 1950-იანი წლების შუაში დაიწყო. ის მალევე გახდა საბჭოთა კავშირის ერთ-ერთი წამყვანი ჯაზ-მომღერალი ქალი. მისმა პოპულარობამ პიკს 1960-იანი წლების მეორე ნახევარში მიაღწია სოპოტის პოპ-ფესტივალზე შთამბეჭდავი გამოსვლის შემდეგ. ფირფიტების ჩაწერა 1970-იან წლებში დაიწყო. მისი პირველი ნამუშევარი პოლონეთში ჩაიწერა და გამოიცა. 1970-80-იან წლებში ჩოხელმა საკმაოდ ბევრი ფირფიტა გამოსცა; ძირითადად ეს ფირფიტები იქამდე არსებული ჩანაწერების კომპილაციები იყო. 2015 წლის 28 მარტს, თბილისის ივენთჰოლში გიული ჩოხელის საიუბილეო საღამო გაიამართა და მისი სახელობის ვარსკვლავი გაიხსნა. იმავე დღეს საქართველოს კულტურისა და ძეგლთა დაცვის მინისტრმა მიხეილ გიორგაძემ ხელოვნებაში შეტანილი განსაკუთრებული წვლილისთვის გიული ჩოხელს სამინისტროს სპეციალური ჯილდო „ხელოვნების ქურუმი“ გადასცა. 2018 წლის 7 ოქტომბერს, თბილისობის დღესასწაულთან დაკავშირებულ გალაკონცერტზე გაიმართა თბილისის საპატიო მოქალაქეების დაჯილდოების ცერემონია, სადაც 15 ცნობილ ადამიანთან ერთად, თბილისის მერმა კახი კალაძემ გიული ჩოხელი თბილისის საპატიო მოქალაქის წოდებით დააჯილდოვა. 2014: „ეს იყო სიზმარი“; 1983: „ყვითელი ჩიტი“, სცენარის ავტორი; 1980: „მღერის გიული ჩოხელი“. გიული ჩოხელი — საქართველოს ბიოგრაფიული ლექსიკონი გიული ჩოხელის ვებ-გვერდი დაარქივებული 2020-09-22 საიტზე Wayback Machine. დოკუმენტური ფილმი გიული ჩოხელის შესახებ გიული ჩოხელის კონცერტი გიული ჩოხელი გადაცემაში „წითელი ზონა“ გიული ჩოხელი – ქართველი ჯაზდივა ↑ საქართველოს სსრ-ის უმაღლესი საბჭოს უწყებები. 1967. №11. გვ. 791 ↑ გიული ჩოხელის საიუბილეო საღამო და ვარსკვლავის გახსნა. www.primetime.ge. ციტირების თარიღი: 8 აპრილი, 2019.[მკვდარი ბმული] ↑ გიული ჩოხელი ხელოვნების ქურუმია. artinfo.ge. ციტირების თარიღი: 8 აპრილი, 2019. ↑ გიული ჩოხელი - თბილისის საპატიო მოქალაქე. tbsakrebulo.gov.ge. ციტირების თარიღი: 8 აპრილი, 2019.
ვაა-ო-ფონოტი

ვაა-ო-ფონოტი (სამოური ენა — Va'a-o-Fonoti) — სამოას ადმინისტრაციული ოლქი. ფართობი — 38 კმ². ოლქის მოსახლეობა 2011 წლის აღწერის მონაცემების მიხედვით შეადგენს — 1543 ადამიანს (ყველაზე მცირერიცხოვანი სამოას ოლქებს შორის). ოლქში შედის ფალაგოას სრუტის ირგვლივ მდებარე ძირითადი ტერიტორია (7 სოფელი) და მცირე სანაპირო ექსკლავი 10 კმ-ით ჩრდილო-დასავლეთით ძირითადი ტერიტორიიდან (სოფელი ფალეაპუნა). ოლქის ორივე ნაწილი მდებარეობს კუნძულ უპოლუს ჩრდილო-აღმოსავლეთში და გარშემორტყმულია ატუას ოლქით. ადმინისტრაციული ცენტრია — სოფელი სამამეა. ოლქი ატუას გამოეყო და ჩამოყალიბდა XVI საუკუნეში, როდესაც ფონოტიმ, რომლებიც დაეუფლნენ ტაფაიფას ტიტულს, დაასაჩუქრა ატუას ამ ნაწილის ხალხი ომში გამოჩენილი მამაცობისათვის. ოლქის დასახელება სამოური ენიდან ითარგმნება, როგორც «ფონოტის გრძელი ნავი», რომელიც მოგვაგონებს ომში ამ ტერიტორიის საზღვაო ძალების მამაცობაზე. ფონოტი იყო ტიტულ ტაფაიფას მეორე მფლობელი, სალამასინას დედოფლის შემდეგ. ოლქის უზენაესი ბელადი ატარებს ტალამაივაოს ტიტულს. ↑ მოსახლეობის აღწერა (2011 წელი) City Population
სნუკერისტების ოფიციალური რეიტინგი 2012-2013 წლების სეზონზე

სნუკერისტების ოფიციალური რეიტინგი 2012-2013 წლების სეზონზე წარმოადგენს სნუკერისტების მიერ სეზონის განმავლობაში დაგროვებული რეიტინგული ქულების ჯამს. რეიტინგი კრის ტერნერის არქივში დაარქივებული 2011-04-14 საიტზე Wayback Machine. (ინგლისური) ოფიციალური რეიტინგი snooker.org-ზე (ინგლისური) ოფიციალური რეიტინგი World Snooker-ზე (ინგლისური) ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 1.24 1.25 1.26 წინა სეზონის შედეგების მიხედვით მეინ-ტურში მოხვედრილ მოთამაშეებს დამატებითი ქულები ერიცხებათ. ↑ ჰანევეერმა მეინ-ტური საკუთარი სურვილით დატოვა და 2011 წლის ნოემბერში გამართული PTC-ის მე-9 ეტაპის შემდეგ ტურის ტურნირებში მონაწილეობა აღარ მიუღია. თუმცა, ოფიციალურად მისი სახელი მსოფლიო რეიტინგში რჩება 2012/13 წლების სეზონის დაწყებამდე. ↑ ფიგეირედო თითქმის არ იღებდა მონაწილეობას მეინ-ტურის ტურნირებში სპოსორის არარსებობის გამო. 2011/12 წლების სეზონის ერთადერთი შეჯიბრებები, რომლებშიც მან მონაწილეობა მიიღო, იყო გუნდური მსოფლიო თასი, Brazilian Masters და მსოფლიო ჩემპიონატი.
ფაასალელეაგა

ფაასალელეაგა (სამოური ენა — Fa'asaleleaga) — სამოას ადმინისტრაციული ოლქი, რომელიც მდებარეობს სავაის კუნძულის აღმოსავლეთ ვაწილში. ოლქის ფართობია — 266 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 13 736 ადამიანს. ადმინისტრაციული ცენტრია — სოფელი საფოტულაფაი, სადაც ოლქის ბელადები ატარებენ სხდომებს ფუიფატუ მალაეში. ფაასალელეაგაში ცხოვრობენ კლან მალიეტოას წარმომადგენლები, ამიტომ ოლქი მჭიდროდ დაკავშირებულია ტუამასაგას ოლქთან. საფოტულაფაის უხუცესების აზრს მუდამ ითვალისწინებენ ტუამასაგას მალიეს უხუცესები მალიეტოას ტიტულის მფლობელის არჩევისას. საფოტულაფაის ასევე აქვს მჭიდრო კავშირი სოფელ სალეაულასთან (გაგაემაუგას ოლქი). ოლქის ტერიტორიაზე მდებარეობს სოფელი საპაპალი, სადაც 1830 წელს შემოვიდა ჯონ უილიამსი, პირველი ქრისტიანი მისიონერი სამოას არქიპელაგზე. სოფელი საპაპალი აშენდა კლან მალიეტოას წევრების მიერ 1750 წელს, როდესაც იქ გადასახლდა მალიეტოა ტია. ზუსტად აქ 1830 წელს მალიეტოა ვაიინუპო შეხვდა კუნძულზე მოსულ ჯონ უილიამსს. XX საუკუნეში ოლქის კიდევ ერთი სოფელი — სალელოლოგა — გახდა ცნობილი, როგორც სავაჭრო ცენტრი და სავაის კუნძულის ყველაზე დიდი პორტი. ↑ მოსახლეობის აღწერა (2011 წელი) City Population
გაგაემაუგა

გაგაემაუგა (სამოური ენა — Gaga'emauga) — სამოას ადმინისტრაციული ცენტრი. ოლქი ძირითადად მდებარეობს კუნძულ სავაის ჩრდილო-აღმოსავლეთ ნაწილში. ასევე არსებობს პატარა ანკლავები კუნძულ უპოლუზე — ლეაუვაა და სალამუმუ. ოლქის საერთო ფართობია — 223 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 7757 ადამიანს. ადმინისტრაციული ცენტრია — სოფელი სალეაულა. ოლქის დასახელება სამოური ენიდან ითარგმნება, როგორც «მთების ახლო მხარე». ოლქის ბელადები სხდომებს ატარებენ ვაიტუუტუუ მალაეში ადმინისტრაციულ ცენტრ — სალეაულაში. სალეაულას უხუცესები მხარს უჭერენ ტრადიციულ ურთიერთობას საფოტულაფაისთან (ოლქი ფაასალელეაგა), რომლებიც მონაწილეობენ ლეტუფუგას ტიტულის მფლობელის არჩევაში. კუნძულ უპოლუზე მდებარე ოლქის ნაწილები, ჩამოყალიბდნენ მატავანუს ვულკანის ამოფრქვევის შედეგად. ლავის ნაკადებმა თავის გზაზე გაანადგურეს სოფლები, ისინი გადააქციეს ლავის მინდვრებად, რომლებიც დღესაც კი ჩანს. ამ რაიონების მოსახლეობა გადაასახლეს კუნძულ უპოლუზე, სადაც დაარსდნენ სოფლები ლეაუვაა და სალამუმუ. გადასახლების მიუხედავად, მათ შეინარჩუნეს ტრადიციული კავშირი გაგაემაუგას ოლქთან. ↑ მოსახლეობის აღწერა (2011 წელი) City Population
ღრიანკალის თანავარსკვლავედი

ღრიანკალის თანავარსკვლავედი (ლათ. Scorpius) — ზოდიაქოს ერთ-ერთი თანავარსკვლავედი. მისი ყველაზე ბრწყინვალე ვარსკვლავების ვიზუალური ვარსკვლავიერი სიდიდეებია 0,8 - 1,2 (ანტარესი), 1,6 და 1,9. დაკვირვებისათვის ხელსაყრელი პირობებია მაის-ივნისში. მოჩანს საქართველოდანაც. ქართული საბჭოთა ენციკლოპედია, ტ. 10, თბ., 1986. — გვ. 598. Star Tales -Scorpius
გაგაიფომაუგა

გაგაიფომაუგა (სამოური ენა — Gaga'ifomauga) — სამოას ადმინისტრაციული ოლქი, რომელიც მდებარეობს კუნძულ სავაის ჩრდილოეთით. ოლქის ფართობია — 365 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 5035 ადამიანს. ადმინისტრაციული ცენტრია — სოფელი აოპა. ↑ მოსახლეობის აღწერა (2011 წელი) City Population ↑ The Samoa Islands: Constitution, pedigrees and traditions by Augustin Krämer, p.72
ვაისიგანო

ვაისიგანო (სამოური ენა — Vaisigano) — სამოას ადმინისტრაციული ცენტრი. მდებარეობს კუნძულ სავაის დასავლეთში. ესაზღვრება გაგაიფომაუგას და სატუპაიტეას ოლქებს. ოლქის ადმინისტრაციული ცენტრია — სოფელი ასაუ. ოლქის მოსახლეობის რაოდენობა 2011 წლის აღწერის მონაცემებით შეადგენს 6759 ადამიანს. ოლქის ფართობი შეადგენს 178 კმ²-ს. სოფელ აუალასთან მდებარეობს ნაკრძალი კუებისათვის. კუნძულის აღმოსავლეთ დაბოლოებაში სოფელ ფალეალუპოს რაიონში იზრდება ტროპიკული ტყე. ↑ An Account of Samoan History up to 1918 by Te'o Tuvale, Savai'i chapter, p.2.. Nzetc.org. დაარქივებულია ორიგინალიდან — 2013-05-25. ციტირების თარიღი: 2009-10-31. ↑ მოსახლეობის აღწერა (2011 წელი) City Population
სატუპაიტეა

სატუპაიტეა (სამოური ენა — Satupa'itea) — სამოას ადმინისტრაციული ოლქი. ოლქის მოსახლეობის რაოდენობა 2011 წლის აღწერის მონაცემებით შეადგენს — 5304 ადამიანს. შედგება ორი ტერიტორიისგან კუნძულ სავაიზე. ოლქის საერთო ფართობია — 127 კმ². ადმინისტრაციული ცენტრია — სოფელი გაუტავაი. ოლქის უზენაესი ბელადი ატარებს ტონუმაიპეას ტიტულს. ↑ მოსახლეობის აღწერა (2011 წელი) City Population
ედუარდ სტრელცოვი

ედუარდ ანატოლის ძე სტრელცოვი (რუს. Эдуа́рд Анато́льевич Стрельцо́в; დ. 21 ივლისი, 1937, პეროვო — გ. 22 ივლისი, 1990, მოსკოვი) — საბჭოთა რუსი ფეხბურთელი, რომელიც თამაშობდა თავდამსხმელად მოსკოვის ტორპედოსა და საბჭოთა კავშირის ეროვნულ ნაკრებში. მელბურნის 1956 წლის ოლიმპიადის გამარჯვებული. საბჭოთა კავშირის სპორტის დამსახურებული ოსტატი (1957). ტორპედო საბჭოთა კავშირის ჩემპიონი: 1965 საბჭოთა კავშირის ვერცხლის პრიზიორი: 1957 საბჭოთა კავშირის საფეხბურთო თასის გამარჯვებული: 1968 საბჭოთა კავშირის საფეხბურთო თასის ფინალისტი: 1966 საბჭოთა კავშირის სანკრები ოლიმპიური თამაშების ჩემპიონი: 1956 პირადი საბჭოთა კავშირის საუკეთესო ფეხბურთელი: 1967, 1968 საბჭოთა კავშირის საუკეთესო ბომბარდირი: 1955 გარდაიცვალა ედუარდ სტრელცოვი // „ლელო“, 25 ივლისი, 1990, № 139 (10308), გვ. 3. Footballfacts.ru Эдуард Стрельцов: Вижу Поле.... დოკუმენტური ფილმი ედუარდ სტრელცოვზე. (რუსული) ↑ Галедин, Владимир. Эдуард Стрельцов
პალაული

პალაული (სამოური ენა — Palauli) — სამოას ადმინისტრაციული ოლქი. შედგება ორი ტერიტორიისგან, რომლებიც მდებარეობენ კუნძულ სავაის სამხრეთ ნაწილში. ოლქის საერთო ფართობია — 523 კმ². ოლქის მოსახლეობის რაოდენობა 2011 წლის აღწერის მონაცემებით შეადგენს — 9357 ადამიანს. ოლქის ადმინისტრაციული ცენტრია — ვაილოა ი პალაული. ოლქის უზენაესი ბელადი ატარებს ლილომაიავას ტიტულს. ↑ მოსახლეობის აღწერა (2011 წელი) City Population
ქირია

ვიკისაწყობში არის გვერდი თემაზე: ქირია საკუთარი სახელი ქირია შეიძლება აღნიშნავდეს ერთ-ერთ შემდეგ პიროვნებათაგანს: დავით ქირია — ქართველი ფეხბურთელი ირაკლი ქირია — ქართველი ფეხბურთელი ნიკოლოზ ქირია — ქართველი ფეხბურთელი შალვა ქირია — საბჭოთა ავიაციის გენერალ-მაიორი ჯემალ ქირია — ქართველი მწერალი
გიორგი გეთიაშვილი

გიორგი გეთიაშვილი (დ. 7 მარტი, 1990) — ქართველი ფეხბურთელი, თბილისის „ლოკომოტივის“ ცენტრალური მცველი, ასევე შეუძლია საყრდენი ნახევარმცველის პოზიციაზე თამაში. უმაღლესი ლიგა, მეორე ადგილი (2): 2009/2010, 2010/2011 საქართველოს თასის ფინალისტი (1): 2009/2010 საქართველოს სუპერთასის ფინალისტი (1): 2009/2010 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ლოკომოტივის ოფიციალურ საიტზე (ქართული ენა)
გიორგი კალანდია (ფეხბურთელი)

გიორგი კალანდია (დ. 18 იანვარი, 1993, სოხუმი) — ქართველი ფეხბურთელი, მცველი. უთამაშია „ვიტ ჯორჯიას“, ქობულეთის „შუქურას“, „შევარდენი-1906“-ისა და „გარეჯის“ რიგებში. პროფილი Transfermarkt-ზე (ინგლისური) პროფილი Soccerway-ზე (ინგლისური)
კალანდია

ვიკისაწყობში არის გვერდი თემაზე: კალანდია საკუთარი სახელი კალანდია შეიძლება აღნიშნავდეს ერთ-ერთ შემდეგ პიროვნებათაგანს: არტემ კალანდია — ქართველი ქიმიკოსი გენო კალანდია — ქართველი პოეტი, დრამატურგი გიორგი კალანდია — ქართველი ისტორიკოსი გიორგი კალანდია — ქართველი ფეხბურთელი ზაურ კალანდია — ქართველი მწერალი რენე კალანდია — ქართველი პოეტი, მთარგმნელი
შავი ქიაზმოდონი

შავი ქიაზმოდონი (ლათ. Chiasmodon niger) — ღრმა წყლის თევზი ქიაზმოდონისებრთა ოჯახისა. წაგრძელებული ფორმის წვრილი თევზია. სხეულის მაქსიმალური სიგრძე 25 სმ აღწევს. მოყავისფრო-მოშავო ფერისაა. იკვებება ძვლიანი თევზებით. კვერცხისმდებელი თევზია. ტოფობს პელაგიალში. ბინადრობს მსოფლიო ოკეანის ტროპიკულ და სუბტროპიკულ წყლებში მეზოპელაგიურ და ბათიპელაგიურ ზონებში, 700-იდან 2745 მ სიღრმემდე. აქვს ძლიერ ელასტიკური კუჭი, რის გამოც შეუძლია საკუთარ სხეულთან შედარებით 6-12-ჯერ მეტი წონისა და 2-ჯერ მეტი სიგრძის თევზის ჩაყლაპვა. აღსანიშნავია, რომ 2007 წელს დიდი კაიმანის სიახლოვეს იპოვეს 19 სმ სიგრძის მკვდარი შავი ქიაზმოდონი, რომლის კუჭში მოთავსებული იყო 86 სმ სიგრძის გველისებრი სკუმბრია (ლათ. Gempylus serpens). ↑ შავი ქიაზმოდონი — Chiasmodon niger (ინგლისური) ↑ ქიაზმოდონი — დიდი საბჭოთა ენციკლოპედია (რუსული) ↑ შავი ქიაზმოდონი — National Geographic დაარქივებული 2014-12-16 საიტზე Wayback Machine. (რუსული)
კარლოვაცის წმინდა ნიკოლოზის ეკლესია

წმინდა ნიკოლოზის ეკლესია (სერბ. Саборна црква Светог Николе у Карловцу) — სერბული მართლმადიდებელი ეკლესია კარლოვაცში, ცენტრალურ ხორვატიაში. თავდაპირველი ეკლესია (რომელიც 1993 წელს დაანგრიეს) წმინდა ნიკოლოზის სახელზე აგებული იყო 1787 წელს. 2007 წელს ეკლესია სრულად აღადგინეს. ადგილობრივმა სერბულმა დიასპორამ მიწა ეკლესიისთვის 1781 წელს შეიძინა, 1784 წელს მოითხოვეს მშენებლობის ნებართვა და 1785–ში დაიწყო მშენებლობა. ეკლესიის მშენებლობა 1787 წელს დასრულდა და 1803 წლიდან დაიწყო წირვების ჩატარება. მეორე მსოფლიო ომის დროს ეკლესია გაჩანაგდა, ხოლო 1991 წელს ხორვატიის ომის დროს ხორვატიის სამხედრო ნაწილებმა ის საერთოდ ააფეთქეს. ეკლესია რამდენიმე აფეთქების შემდეგ 1993 წელს საბოლოოდ განადგურდა. | constructed_date = 1803 ის 2007 წელს სრულად აღდგინეს. 2012 წლის 7 იანვარს, აღმოსავლური ტრადიციით შობის აღნიშვნის დროს ხორვატიის პრეზიდენტმა ივო იოსიპოვიჩმა ეკლესია მოინახულა. კარლოვაცი ხორცვატიის სერბები ↑ http://www.rtv.rs/sr_ci/region/novo-skrnavljenje-pravoslavnog-hrama-u-karlovcu_194072.html ↑ 2.0 2.1 Parohija karlovačka. დაარქივებულია ორიგინალიდან — 2017-05-30. ციტირების თარიღი: 2013-03-30. ↑ 3.0 3.1 3.2 3.3 3.4 3.5 IDENTITET-Saborni hram Svetog oca Nikolaja u Karlovcu. ციტირების თარიღი: 2013-03-30. ↑ Večernji list-Josipović na pravoslavni Božić nazočio liturgiji u crkvi u Karlovcu. ციტირების თარიღი: 2013-03-30.
NME

New Musical Express, შემოკლებით NME — ყოველკვირეული ბრიტანული მუსიკალური ჟურნალი, დაარსებული თეოდორ ინგემის მიერ 1952 წლის მარტში. იგი უფრო მეტად ასოცირებულია როკ, ალტერნატიულ და ინდი მუსიკასთან. თავდაპირველად ატარებდა გაზეთის სახეს, მაგრამ 1980-იანებიდან ჟურნალის სახე შეიძინა. NME-ს წლის ალბომი ვიკისაწყობში არის გვერდი თემაზე: NME ოფიციალური საიტი
ენდი უირი

ენდი უირი (ინგლ. Andy Weir) (დ. 16 ივნისი, 1972) — ამერიკელი მწერალი. პოპულარული გახდა რომანით — „მარსელი“. ენდი უირი დაიბადა ქალაქ დეივისში და გაიზარდა ქალაქ ლივერმორში. საშუალო სკოლაში მან დაიწყო კომპიუტერის შესწავლა. 15 წლის ასაკში პროგრამისტად მოეწყო სანდიის ეროვნულ ლაბორატორიებში, ლივერმორში. შეისწავლიდა ინფორმატიკას კალიფორნიის უნივერსიტეტში სან-დიეგოში, მუშაობდა მრავალ პროგრამულ კომპანიაზე, მათ შორის AOL-სა და Blizzard-ზე (უირი იყო „Warcraft 2-ის“ ერთ-ერთი პროგრამისტი). ამჟამად ცხოვრობს მაუნტინ-ვიუში, მუშაობს ფირმა MobileIron-ში. გატაცებულია რელატივისტური ფიზიკის, ორბიტული მექანიკისა და პილოტირებადი კოსმონავტიკის ისტორიის შესწავლით. 2011 — მარსელი ენდი უირის ოფიციალური საიტი ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ Huffman S., Ohanian A., შვარცი ა. subreddit // Reddit — 2005. — 853824 ეგზ. <a href="https://wikidata.org/wiki/Track:Q1136"></a><a href="https://wikidata.org/wiki/Track:Q302817"></a><a href="https://wikidata.org/wiki/Track:Q7612894"></a><a href="https://wikidata.org/wiki/Track:Q28464970"></a><a href="https://wikidata.org/wiki/Track:Q4721504"></a> ↑ Deutsche Nationalbibliothek Record #1060353520 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ http://www.aefcft.com/premios-ignotus-2015 ↑ http://www.sf-fan.gr.jp/awards/2015result.html ↑ http://www.sf-fan.gr.jp/awards/2022result.html ↑ http://www.mercurynews.com/entertainment/ci_25313443/andy-weirs-self-published-martian-travels-through-space ↑ http://www.mercurynews.com/entertainment/ci_25313443/andy-weirs-self-published-martian-travels-through-space ↑ დაარქივებული ასლი. დაარქივებულია ორიგინალიდან — 2014-11-12. ციტირების თარიღი: 2014-12-08.
პატრიკ მაკ-ჰეილი

პატრიკ „პეტ“ მაკ-ჰეილი (დ. 17 ნოემბერი, 1983) — მწერალი, კადრირებების ავტორი, ანიმატორი და დამოუკიდებელი რეჟისორი. იგი უფრო მეტად ცნობილია, როგორც ყოფილი მწერალი და სერიალის „Adventure Time“ შემოქმედებითი რეჟისორი. იგი აგრეთვე არის მინი-სერიალის „ღობის მიღმა“ ავტორი. პატრიკ მაკ-ჰეილის საიტი პატრიკ მაკ-ჰეილის Twitter პატრიკ მაკ-ჰეილის Vimeo
მშვილდოსნის თანავარსკვლავედი

მშვილდოსნის თანავარსკვლავედი (ლათ. Sagittarius) — ზოდიაქოს თანავარსკვლავედი; ყველაზე ბრწყინვალე ვარსკვლავები 1,8 და 2,0 ვიზუალური ვარსკვლავიერი სიდიდისაა. მშვილდოსნის მიმართულებითაა ცაზე ზამთრის მზებუდობის წერტილი და გალაქტიკის ცენტრი, აგრეთვე შეუიარაღებელი თვალით ხილვადი სფერული ვარსკვლავთგროვა M 55. დაკვირვებისათვის საუკეთესო პირობებია ივნისს-ივლისში. საქართველოს ტერიტორიიდან მშვილდოსანი მთლიანად მოჩანს. ქართული საბჭოთა ენციკლოპედია, ტ. 7, თბ., 1984. — გვ. 247. Star Tales -Sagittarius
ბაღის ღობის მიღმა (ტელესერიალი)

ბაღის ღობის მიღმა (ინგლ. Over the Garden Wall) — ამერიკული ანიმაციური მინი-სერიალი, რომელიც Cartoon Network-ისთვის პატრიკ ჰეილის მიერ შეიქმნა. სერიალში ასახულია ორი ძმის ამბავი. ისინი შინ დასაბრუნებელი გზის ძიებისას მოგზაურობენ უცნაურ ტყეში. ეპიზოდები Cartoon Network-ის საიტზე დაარქივებული 2015-03-21 საიტზე Wayback Machine. „ბაღის ღობის მიღმა“ — კინოფილმების ინტერნეტ-მონაცემთა ბაზა (ინგლისური) „ბაღის ღობის მიღმა“ — ანიმაციური ფილმების მონაცემთა დიდ ბაზაში